|  |  |  |  |  |  |  |  |
| --- | --- | --- | --- | --- | --- | --- | --- |
| วันเดือนปี | รายการ | รายรับ | | รายจ่าย | | เงินคงเหลือ | |
| 1 พ.ย. 53 | พัดชามีเงินอยู่ | 150 | - | - | - | 150 | - |
|  | แม่ให้เงินมา | 80 | - | - | - | 230 | - |
| 2 พ.ย. 53 | ซื้อดินสอแท่งละ 15 บาท 2 แท่ง | - | - | 30 | - | 200 | - |
| 3 พ.ย. 53 | พ่อให้เงิน | 120 | - | - | - | 320 | - |
|  | ซื้อสมุดเล่มละ 20 บาท 2 เล่ม | - | - | 40 | - | 280 | - |
| 4 พ.ย. 53 | ลุงให้เงิน | 100 | - | - | - | 380 | - |
| 5 พ.ย. 53 | แม่ให้เงิน | 50 | - | - | - | 430 | - |
| 6 พ.ย. 53 | ซื้อเสื้อยืด 175 บาท 1 ตัว | - | - | 175 | - | 255 | - |
| 7 พ.ย. 53 | พ่อให้เงิน | 250 | - | - | - | 505 | - |
|  | รวม | 750 |  | 245 |  | 505 |  |

**รายรับ-รายจ่ายของครอบครัว**  
**รายได้หรือรายรับ** คือ เงินที่หาได้จากาการประกอบอาชีพต่าง ๆ เช่น  
ชาวนา                                  มีรายได้จากการ          ขายข้าว  
ชาววสวน                               มีรายได้จากการ          ขายพืชผักผลไม้  
พ่อค้าแม่ค้า                             มีรายได้จากการ          ขายสิ่งของต่าง ๆ แล้วมีกำไร  
**รายได้ครอบครัว** คือ เงินที่ทุกคนในครอบครัวหาได้รวมกัน  
รายได้ที่แต่ละครอบครัวหามาได้นั้น เป็นเงินแต่ละครอบครัวนำมาใช้จ่ายในการดำรงชีวิต

**รายจ่าย** คือ เงินที่ไปซื้อสิ่งต่าง ๆ ในการดำรงชีวิต เช่น อาหาร เสื้อผ้า ยารักษาโรค และเป็นค่าใช้จ่ายต่าง ๆ เช่น ค่าน้ำประปา ค่าไฟฟ้า ค่าเดินทาง ค่าเล่าเรียนของลูก  
รายจ่ายของแต่ละครอบครัวนั้นจะมากหรือน้อยขึ้นอยู่กับจำนวนสมาชิกในแต่ละครอบครัว รวมทั้งการรู้จักใช้เงินของคนในครอบครัวด้วย ถ้าคนในครอบครัวใช้จ่ายอย่างไม่เหมาะสมก็จะทำให้รายจ่ายมากกว่ารายรับ ซึ่งจะทำให้เกิดปัญหาภายในครอบครัวตามมา แต่ถ้าสมาชิกทุกคนช่วยกันประหยัดและใช้จ่ายเฉพาะสิ่งที่จำเป็น ก็จะทำให้ในครอบครัวมีเงินเหลือจากการใช้จ่าย ซึ่งเงินส่วนนี้จะกลายเป็นเงินออมของครอบครัวต่อไป

**หลักในการใช้จ่ายที่เหมาะสม**  
๑. ซื้อของที่จำเป็น โดยคำนึงถึงคุณภาพและราคา  
๒. ควรทำบัญชีรายรับ-รายจ่ายของครอบครัว  
๓. ใช้สิ่งของต่าง ๆ อย่างระมัดระวัง และถ้าหากสิ่งของใดที่ชำรุดแล้วแต่สามารถซ่อมแซมได้ ควรนำไปซ่อมแซม ไม่ควรซื้อใหม่

ตลาดน้ำ

ตลาดน้ำ คือ ตลาดที่พ่อค้าแม่ค้าพายเรือบรรทุกสินค้ามาขายในย่านที่มีการเดินเรือ พลุกพล่าน เช่น บริเวณปากคลอง หรือบริเวณชุมชนที่อาศัยอยู่ริมน้ำ

ตลาดน้ำในอดีตคงมีมากมายหลายแห่ง โดยเฉพาะในบริเวณภาคกลาง เนื่องจากภูมิประเทศอุดมด้วยแม่น้ำลำคลองหลายสาย ทั้งที่มีอยู่ตามธรรมชาติ และที่ขุดขึ้นเพื่อใช้เป็นเส้นทางคมนาคมขนส่งและขยายพื้นที่เพาะปลูก ย่านชุมชนจึงมักอาศัยอยู่ริมน้ำเป็นส่วนใหญ่ ตลาดน้ำก็น่าจะอยู่คู่กับชุมชน เหล่านั้นด้วย

ตลาดน้ำที่สำคัญแห่งแรกน่าจะเป็น ปากคลองตลาด ซึ่งอยู่ระหว่างป้อมจักรเพชร และป้อมผีเสื้อ แม้ว่าในระยะแรกเป็นเพียงตลาดเล็กๆ แต่เมื่อเวลาผ่านไป บ้านเมืองมีความเจริญขึ้น ตลาดที่เคยเป็นตลาดน้ำมาก่อนก็กลายเป็นตลาดบก และเป็นตลาดขายส่งผลผลิตทางการเกษตรที่สำคัญมากจน ถึงปัจจุบัน

ในปัจจุบัน ตลาดน้ำลดความคึกคักจอแจลงไป เนื่องจากการเปลี่ยนแปลงของสภาพแวดล้อม และการคมนาคมทางบกที่สะดวกและรวดเร็วกว่าการคมนาคมทางน้ำ จึงทำให้เกิดการถมคลองเพื่อสร้างถนน อันมีผลให้วิถีชีวิตการทำมาหากินของคนในชุมชนเปลี่ยนแปลงไปด้วย อย่างไรก็ตาม การค้าขายในรูปแบบของตลาดน้ำยังคงได้รับการสนับสนุนจากหน่วยงานระดับท้องถิ่น ตามนโยบายส่งเสริมการท่องเที่ยวของรัฐบาล เพื่อเป็นการส่งเสริมให้ราษฎรที่มีบ้านเรือนและเรือกสวนไร่นาตามริมแม่น้ำลำคลอง ได้นำผลิตผลทางการเกษตร ตลอดจนงานหัตถกรรมพื้นบ้าน ออกมาจำหน่ายเป็นการช่วยเพิ่มพูนรายได้ให้แก่ราษฎรอีกทางหนึ่ง ตลาดน้ำในปัจจุบันที่ยังคงมีอยู่ และเป็นที่รู้จัก ได้แก่ ตลาดน้ำคลองดำเนินสะดวก จังหวัดราชบุรี ตลาดน้ำวัดไทร และตลาดน้ำตลิ่งชัน กรุงเทพฯ